**Referat fra styremøte 2015-03.**

Dato **:** Torsdag, 09. april 2015.

Sted **:** Åsdalsveien 19 B, Oslo.

Til stede **:** Hans Martin Arnesen, Johan Thonerud, Rebecca Tiffin og

Andreas Nordmo Skauen.

Ikke til stede **:** Celine Olsen og Bent Furevik.

Referent **:** Hans Martin Arnesen.

**AVSLUTTEDE SAKER**

**09/14 NM SENIOR & VETERAN 2015**

**06/15 KONSTITUERING AV STYRET**

**VEDTATT VIA INTERNETT**

**07/15 EKSTRAORDINÆRT KRETSTING 2015.**

Det avholdes ekstraordinært kretsting, torsdag 09. april, med det formål å vedta nytt navn på Østlandet Vektløfterkrets.

**VIDEREFØRTE SAKER**

**10/14 FORBUNDSTINGET 2015**- Forbundstinget ble avholdt søndag 22. mars 2015, på Scandic Gardermoen Hotell.

* HMA representerte kretsen på forbundstinget.
* Kretsens forslag om oppdatering av NVFs lov om særkretser ble enstemmig vedtatt.
* Kretsens forslag om arrangør av ØM og KM ble enstemmig vedtatt slik**:**
* RM Østlandsmesterskap T & IL National
* KM 5-kamp Østlandet T & IL National
* KM Østlandet Gjøvik AK.
* JT ble valgt som ny leder av NVFs valgkomité.
* HMA ble under tinget tildelt NVFs tillitsmannsnål.

**Ansvarlig : Hans Martin Arnesen.**

**Status : Avsluttet.**

**01/15 HANDLINGSPLAN**

- Rapport til Enhetsregisteret om endring i styret er bekreftet mottatt og godkjent.

- Ekstraordinært kretsting, torsdag 09. april i Åsdalsveien 19B, Oslo.

* Det ble enstemmig vedtatt å endre navn til Østlandet Vektløfterregion. Vedtaket følges opp overfor NVF gjennom søknad om godkjenning av endringen.

- Handlingsplan 2015 er oppdatert.

**Ansvarlig : Hans Martin Arnesen.**

**Status : Videreføres.**

**02/15 ØKONOMI**

* Kr 3 000,- i tilskudd for 2015 er mottatt fra Akershus IK, der søknadsfristen var 01. desember 2014. Søknadsfristen til Oslo IK var 01. februar 2015, og svar er foreløpig ikke mottatt. Søknadsfrist til Østfold IK er 07. mai 2015, mens Oppland IK hittil ikke har latt høre fra seg i 2015.

**Ansvarlig : Johan Thonerud.**

**Status : Videreføres.**

**03/15 KURS OG SAMLINGER**

- Kurs 2015.

* Trener 1 kurs, modul II, avholdes i Spydeberg, 17-19. april. Innbydelse er sendt ut, og fem påmeldinger er registrert.
* Dommerkurs vil 30-31. mai bli avholdt i Akershus med teoridelen på Kjeller skole, Kjeller og praksisdelen i Lokalene til Lørenskog AK, Lørenskog. Innbydelse er sendt ut. Påminnelse vil bli sendt ut.
* Løfteskoler arrangeres av klubbene.

- Samlinger 2015.

* Sommersamlingen i år er lagt til 03-05. juli på Gjøvik.
* RT vil ta nærmere rede på krav og kriterier for tilskudd fra NVF i forbindelse med samlinger over én dag.

- Kretstrenere

* NVF har ikke definert kriterier for kretstrenere. Hvilke kvalifikasjoner, oppgaver, honorar, etc. bør en kretstrener ha? Styret var enig om å forsøke å sortere dette ut på egen hånd, i påvente av nasjonale kriterier fra NVF.

**Ansvarlig : Rebecca Tiffin.**

**Status : Videreføres.**

**NYE SAKER**

**08/15 PROFILERING**

Straks navneendring er godkjent av NVF, vil styret ta tak i profileringsutfordringen.

- Navn

* Organisasjonsleddets navn skal registreres.

- Logo

* Styret vil innby til konkurranse om logo for organisasjonsleddet.

- Hjemmeside.

* Egen hjemmeside skal utvikles.

**Ansvarlig : Bent Furevik og Hans Martin Arnesen.**

**Status : Videreføres.**

**NESTE MØTE**

Tid og sted **:** Bestemmes senere.

**Ansvarlig : Hans Martin Arnesen.**

**Status : Videreføres.**